EEN - Iceland

Umsóknarfrestur í Eurostars rennur út
2026-03-19 13:00 (Atlantic/Reykjavik)

Umsóknarfrestur í Tækniþróunarsjóð rennur út
2026-02-16 15:00 (Atlantic/Reykjavik)
Umsóknafrestur í styrktarflokkana: Sproti, Vöxtur og Markaður, og Hagnýt rannsóknarverkefni, hjáTækniþróunarsjóð rennur út í dag.
https://lnkd.in/eBbHHqmP

Kynningarfundur á styrkja- og stuðningsumhverfinu
2026-01-28 09:00 - 10:30 (Atlantic/Reykjavik) | Hús atvinnulífsins, Borgartúni 35, Reykjavík, Iceland
Samtök iðnaðarins og Rannís standa fyrir kynningarfundi um Tækniþróunarsjóð miðvikudaginn 28. janúar kl. 9:00-10:30 í Húsi atvinnulífsins, Borgartúni 35, á 1. hæð.
Sérfræðingar frá Rannís munu kynna opinberan stuðning til nýsköpunarverkefna í Tækniþróunarsjóði auk tækifæra á erlendum mörkuðum.

Styrkir Tækniþróunarsjóðs – Arnþór Ævarsson, Rannís
Skattahvatar rannsókna- og þróunarverkefna– Sigurður Óli Sigurðsson, Rannís
Styrkir Eurostars og þjónusta EEN – Mjöll Waldorf, Rannís
Reynslusaga styrkþega – Karl Birgir Björnsson, framkvæmdastjóri og meðstofnandiHefring Marine og aðildarfyrirtæki Samtaka iðnaðarins

Boðið verður upp á morgunkaffi og að loknum erindum gefst góður tími fyrir spurningar, samtal og tengslamyndun.
Við hlökkum til að sjá ykkur, en þátttakendur eru beðnir að skrá sig:
Skráning á viðburð
Fundurinn verður einnig í beinu streymi.

Webinar: Umsóknarferlið í Eurostars
2026-01-26 09:00 - 10:00 (Atlantic/Reykjavik)
Hvað ber að hafa í huga við umsóknarskrif fyrir Eurostars
Fundurinn fer fram á ensku.
Dagskrá – ATH tímasetning miðast við CET:
10.00-10.05 Welcome
10.05-10.15 Introduction to national funding – why is it important to contact your national funding agency?
10.15-11.15 How to prepare a successful Eurostars proposal and the key points for applicants
Presenter: Eurostars Independent Expert Panel expert
11.15-12.00 Q&A
Presenter: Eurostars Independent Expert Panel expert
Skráning link

Opið: Umsóknir í Eurostars
2026-01-16 11:00 - 2026-03-19 13:00 (Europe/Brussels)
Eurostars áætlunin styður við lítil og meðalstór fyrirtæki og samstarfsaðila þeirra (fyrirtæki, háskóla og rannsóknastofnanir)

Fjármagnar alþjóðleg samstarfsverkefni: Rannsóknar-, þróunar- og nýsköpunarverkefni.
Hámarksstyrkur: 45 milljónir á þremur árum.
Hámarkslengd verkefna: þrjú ár.

Sjá nánar á vefsíðu Rannís
Nánar um kallið á vefsíðu Eurostars

Vefkynning - heilbrigðisgeirinn
2026-01-15 12:00 - 13:00 (Atlantic/Reykjavik)
Upplýsingafundur um tækifærin á árinu 2026, styrki og þann stuðning sem er í boði varðandi nýsköpun.
Skráning og frekari upplýsingar: https://lnkd.in/gu9SMtqV

Vefkynning - umsóknarferlið hjá EIC
2026-01-15 10:00 - 11:00 (Atlantic/Reykjavik)
Aðaláherslur er á verkefni sem tengjast gervigreind og aðferðafræði.
– „Accelerating Physical AI“
– „Translating Disruptive NAMs into Practice“
Kynningarfundur á netinu, skráning nauðsynleg: https://lnkd.in/ewB67E6q

Tækniþróunarsjóður - opið yfir umsóknir
2026-01-05 00:00 - 2026-02-16 15:00 (Atlantic/Reykjavik)
Opnað fyrir umsóknir í styrktarflokkunum  Sproti, Vöxtur og Markaður og Hagnýt rannsóknarverkefni hjá Tækniþróunarsjóði.
Umsóknarfrestur rennur út mánudaginn 16. febrúar klukkan 15:00 í öllum flokkum.

Frá viðskiptahugmynd til fjármögnunar
2025-12-02 09:30 - 15:30 (Atlantic/Reykjavik)
Miðstöð stafrænnar nýsköpunar á Íslandi (EDIH) og Enterprise Europe Network á Íslandi standa fyrir „master class“ námskeiði í samstarfi við Gate2Growth dagana 2.-3. desember í Hannesarholti við Grundarstíg 1. Fyrri dagurinn stendur frá kl. 10-16, en boðið er upp á einstaklingsráðgjöf seinni daginn. Athugið, það er takmarkað pláss í einstaklingsráðgjöfina og verður fundartímum úthlutað í þeirri röð sem fyrirspurnir berast.
Markmið námskeiðsins er að leiðbeina þátttakendum við að þróa öflugt viðskiptamódel, setja fram faglega viðskiptaáætlun og læra að velja réttar fjármögnunaraðferðir. Farið verður yfir hringrásar- og línuleg viðskiptamódel, áskoranir opinberra innkaupa og hvernig fyrirtæki geti sameinað einkafjárfestingu og opinbera styrki.
Sérstök áhersla er lögð á:

Hvernig á að laða að fjárfesta
Fjárhagsáætlanir og lausafjárgreiningu
Helstu ESB-styrki
Hvers vegna og hvenær á að taka þátt í alþjóðlegum samstarfsverkefnum

Drög að dagskrá

Þriðjudagur, 2. desember

09.30 Húsið opnar
10.00-12.30 Fjármögnunarlandslagið og hringrásar/línuleg viðskiptamódel, viðskiptaáætlun
12.30-13.00 Hádegismatur
13.00-15.30 Að laða að fjárfesta með sterku viðskiptamódeli, opinberir styrkir / ESB-styrkir, böl eða blessun

Miðvikudagur, 3. desember

09.30 Húsið opnar
Einstaklingsráðgjöf, sér skráning og hér gildir fyrstur kemur fyrstur fær.

Leiðbeinandi
Uffe Bundgaard-Joergensen, forstjóri Gate2Growth og sérfræðingur í fjármögnun nýsköpunarfyrirtækja í Evrópu.
Uffe er með doktorsgráðu í hagfræði og rekstrarrannsóknum frá Kaupmannahafnarháskóla og Tækniháskóla Danmerkur. Hann hefur starfað sem ráðgjafi, rannsóknarstjóri, framkvæmdastjóri og stjórnandi í bæði einka- og opinbera geiranum. Hann er meðlimur Vísindaakademíu Danmerkur og var í 15 ár formaður danska orkumálaeftirlitsins. Hann hefur einnig starfað sem alþjóðlegur ráðgjafi í Afríku, Asíu og Suður-Ameríku.
Námskeiðið fer fram á ensku
Námsskeiðsgjald: 4.990 kr.
Innifalið: Hádegismatur, hressing og öll gögn, þar með talið:
EU-verkefnaskýrslan Circular & Linear Business Cases and Public Procurement Challenges.
Aðgangur að G2G Business Plan Writer og fjárhagsáætlunarmódúl í 3 mánuði.

Námskeiðinu lýkur með einstaklingsráðgjöf þar sem þátttakendur geta fengið markvissa endurgjöf á eigin verkefni. Sérstök skráning er í gegnum netfangið hjá Kolfinnu Tómasdóttur, kolfinna.tomasdottir@rannis.is
Vinsamlegast sendið stutta lýsingu á verkefninu ykkar á ensku við skráning.

Frá viðskiptahugmynd til fjármögnunar
2024-10-24 10:00 - 14:00 (Atlantic/Reykjavik) | Gróska, Bjarkargata 1, Reykjavík, Iceland
Master class námskeið í umsjá Uffe Bundgaard-Joergensen, framkvæmdastjóra Gate2Growth.
Markmið námskeiðsins er að leiðbeina frumkvöðlum í gegnum lykilþætti í gerð árangursríkrar viðskiptaáætlunar og öflunar fjármagns.
Fjallað verður um hvernig má sameina fjármögnun úr einkageiranum með opinberum styrkjum, með sérstakri áherslu á styrki frá ESB, eins og fjármögnunarleiðir EIC og EU Innovation Fund. Þátttakendur munu læra hvernig hægt er að nýta þessa styrki til að brúa bilið í fjármögnun og auka trúverðugleika gagnvart fjárfestum.
Þátttakendur fá aðgang að sérsniðnu efni, þar á meðal glærum, viðskiptaáætunum og öðru efni frá Gate2Growth í þrjá mánuði.
Að auki verða persónulegir ráðgjafatímar með Uffe í boði í byrjun eða lok dags, þar sem þátttakendur fá tækifæri til að fá einstaklingsbundna endurgjöf.
Námskeiðið hentar vel fyrir frumkvöðla sem vilja dýpka skilning sinn á fjármögnunarleiðum og öðlast hagnýt verkfæri til að koma viðskiptahugmyndum sínum í framkvæmd.
Miðstöð starfrænnar nýsköpunar á Íslandi – EDIH á Íslandi (European Digital Innovation Hub) í samstarfi við EEN á Íslandi (Enterprise Europe Network) standa að viðburðinum sem er þátttakendum að kostnaðarlausu og fer fram á ensku.
Vinsamlegast athugið að takmarkað pláss er í boði og því nausðynlegt að skrá sig í gegnum vef Rannís.

Þetta byrjar allt á góðri hugmynd!
2024-09-26 13:30 - 16:30 (Atlantic/Reykjavik) | Grand Hotel, Sigtún28, Reykjavík, Iceland
Málþing um ávinning íslenskra þátttakenda í evrópskum rannsókna- og nýsköpunaráætlunum.

Rannís boðar til opins málþings um þær evrópsku rammaáætlanir sem hýstar eru hjá Rannís (Horizon Europe, Life og Digital Europe, auk þjónustu EEN).
Málþingið er haldið á Grand hótel Reykjavík kl. 14:00 – 17:00.
Málþingið er hugsað sem stöðutaka á árangri Íslands fyrstu þrjú ár rammaáætlunarinnar og sem vettvangur fyrir þátttakendur og mögulega umsækjendur í rammaáætlanirnar að bera saman bækur og kynnast.
Dagskrá

13:30 Hús opnar og skráning
14:00 Ávarp
– Clara Ganslandt, sendiherra ESB á Íslandi
14:05 Opnunarerindi
– Ágúst Hjörtur Ingþórsson, forstöðumaður Rannís

14:20 Reynslusögur, myndbönd þar á milli
14:25 Pallborðsumræður: „Vegferð styrkjaumsókna og ráð frá þátttakendum“
– Þórhallur Magnússon, Háskóli Íslands
– Hólmfríður Elvarsdóttir, Tern Systems
– Þóra Óskarsdóttir, Fab Lab Reykjavík
– Hörn Valdimarsdóttir, Defend Iceland
Pallborðsstjóri: Sigurður Óli Sigurðsson, sviðsstjóri rannsókna- og nýsköpunarsviðs Rannís.​
14:45 Reynslusögur – myndbönd þar á milli
14:50 Pallborðsumræður: „Hvernig geta stofnanir og fyrirtæki stutt við árangursríkar umsóknir“
– Oddur Már Gunnarsson, Matís
– Gyða Einarsdóttir, Samband íslenskra sveitafélaga
– Lilja Tryggvadóttir, Orkuveitan
– Hulda Proppé, Háskóli Íslands
Pallborðsstjóri: Sigrún Ólafsdóttir, sérfræðingur á rannsókna- og nýsköpunarsviði Rannís

15:10 Reynslusögur – myndbönd þar á milli
15:15 Léttar veitingar og spjall
16:30 Málþingi lýkur

Fundarstjóri: Kolfinna Tómasdóttir, sérfræðingur á rannsókna- og nýsköpunarsviði Rannís
Málþingið er opið, og eru öll sem starfa við rannsókna- og nýsköpunarumhverfið á Íslandi hvött til að sitja málþingið. Fyrrum styrkþegar í áætlununum eru sérstaklega velkomnir.
Nauðsynlegt er að skrá sig í gegnum vef Rannís.
Fyrri hluta málþingsins verður streymt, en við hvetjum sem flest að mæta í hús til að efla sitt tengslanet.

Fyrirtækjastefnumót á IceFish 2024
2024-09-19 09:00 - 16:00 (Atlantic/Reykjavik) | Fífan, Smárinn, Smárinn, Dalsmári 5, Kópavogur, 200, Iceland
Fjórtánda Íslenska sjávarútvegssýningin verður haldin í Smáranum 18.-20. september 2024 og er þetta sérstök afmælissýning enda eru nú fjörutíu ár síðan IceFish var haldin fyrst. Icefish 2024 er viðburður sem enginn sem tengist sjávarútvegi og aðliggjandi greinum getur láta fram hjá sér fara. Á sýningunni má sjá nýjustu tæki, búnað og þjónustu sem sjávarútveginum býðst, allt frá fiskileit, veiði, vinnslu og pökkun, til markaðssetningar og dreifingar fullunnar vöru. Fiskeldið eflist stöðugt og sömuleiðis það markmið að ná hundrað prósent nýtingu sjávarfangs, og hafa sýningarþættir sem tengjast þeirri miklu framþróun aukist stöðugt.
Enterprise Europe Network heldur fyrirtækjastefnumót í tenglum við Íslensku sjávarútvegssýninguna. Þar gefst fyrirtækjum kjörið tækifæri á að efla tengslanet sitt í sjávarútveginum.
Viðburðurinn er ætlaður öllum þátttakendum sjávarútvegssýningarinnar, eins og fyrirtækjum, klösum og hagsmunaaðilum í greininni, m.a. í tengslum við fiskveiðar, fiskeldi, vinnslu, markaðsmál og dreifingu og flutning á sjó. Fyrirtækjastefnumótið er góð leið til að stækka tengslanetið og hitta nýja viðskiptavini. Í þátttöku felst meðal annars:

Aukinn sýnileiki þíns fyrirtækis
Aukið aðgengi að fjölda fyrirtækja og hagsmunaðilum
Markvissir og stuttir fundir sem eru valdir og staðfestir fyrirfram

Á síðustu sýningum hefur þátttaka og árangur af fyrirtækjastefnumótinu verið afar góð, sem dæmi þá voru árið 2017 yfir 90 þátttakendur frá 24 löndum sem áttu yfir 100 viðskiptafundi.
Viðburðurinn er gjaldfrjáls.

Viðskiptasamstarf og græni samningurinn í Evrópu
2024-06-04 - 2024-06-05 | Grand Hotel Millennium Sofia, 89B, Vitosha Blvd., Sofia, 1463, Bulgaria
Uppbyggingarsjóður EES stendur fyrir tveggja daga ráðstefnu og fyrirtækjastefnumóti í Sofiu, Búlgaríu 4.-5. júní um viðskiptatækifæri græna ESB samningsins (e. EU Green Deal)
Markmið ráðstefnunnar er að kanna og skapa ný, græn viðskiptatækifæri, sem stuðla að sjálfbærri og samkeppnishæfri Evrópu, í samræmi við græna samninginn í Evrópu.
Áhersluþættir:

Hlutverk kolefnisföngunar og bindingar (e. The Role of Carbon Capture and Storage)
Stafræn umbreyting sjálfbæra bláa hagkerfisins (e. Digitalisation of the Sustainable Blue Economy)
Hráefni (e. Raw Materials)
Vetni fyrir grænar samgöngur (e. Hydrogen for Greening Transportation)

Fyrir hverja: Ráðstefnan og fyrirtækjastefnumótið er skipulagt fyrir 12 Evrópulönd, það er Búlgaría, Króatía, Eistland, Grikkland, Ísland, Lettland, Litháen, Noregur, Pólland, Portúgal, Rúmenía og Slóvakía.
Veittir verða allt að tíu ferðastyrkir fyrir aðila frá Íslandi til þátttöku á staðnum, hver ferðastyrkur nemur að hámarki 1.800 € (lump sum).
Nánari upplýsingar og skráning: Home | EEA and Norway Grants: Business Cooperation and the European Green Deal (b2match.com)
Strykir EEA og Norway Grant miða að því að draga úr efnahagslegu og félagslegu misræmi í Evrópu og efla tvíhliða samskipti Noregs, Íslands og Liechtenstein og styrkþegalöndin.

Fyrirtækjastefnumót á Iceland Geothermal Conference 2024
2024-05-30 08:30 - 15:30 (Atlantic/Reykjavik) | Harpa, Reykjavík, Iceland
Enterprise Europe Network heldur fyrirtækjastefnumót í tengslum við jarðvarmaráðstefnuna, Iceland Geothermal Conference í Hörpu 30. maí 2024. Orkuklasinn hefur veg og vanda af ráðstefnuhaldinu, en hún er að jafnaði haldin á 2-3 ára fresti. Þetta er í fimmta sinn sem hún er haldin hér á landi og er ráðstefnan þegar orðin einn helsti umræðuvettvangur jarðvarma og endurnýjanlegrar orku í heiminum í dag.
Fyrirtækjastefnumótið er gjaldfrjálst og er sérstök skráning á viðburðinn í gegnum vefsíðu IGC ráðstefnunnar. Athylgi er vakin á því að greiða þarf ráðstefnugjald og skrá sig á sjálfa ráðstefnuna.

ESB Business Hub - Japan og Suður-Kórea
2024-05-28 08:00 - 09:30 (Europe/Brussels) | Online
Markaðstækifæri í Japan og Suður-Kóreu – ESB Business Hub – Japan og Suður-Kórea
Fyrirtæki sem vinna að grænum lausnum, á stafræna sviðinu og í heilbrigðisgreiranum, hér er leið inn á markað í Japan og Suður-Kóreu.
Evrópusambandið styrkir ESB Business Hub – Japan og Suður-Kórea
Á næstu fjórum árum verða skipulagðar 10 viðskiptaferðir til Japans og 10 ferðir til Suður-Kóreu. Alls geta 50 fyrirtæki tekið þátt í hverri ferð og njóta um leið viðskiptaþjálfunar. Hér er því tækifæri til að kanna markaðinn, auka sýnileika, tengslanet og þróa stefnumótandi samstarf!
Japan er fjórða stærsta hagkerfi heimsins og býður upp á aðlaðandi markað fyrir ESB fyrirtæki og vörur þeirra, þjónustu og fjárfestingar. Suður-Kórea er 10. stærsta hagkerfi í heiminum og er einnig efnahagslegur samstarfsaðili ESB.
Fulltrúar frá framkvæmdastjórn Evrópusambandsins, aðildarríkjum ESB og leiðtogum fyrirtækja með árangursrík verkefni í Japan og Suður-Kóreu munu kynna markmið og ávinning áætlunarinnar.

Nýsköpunarvika
2024-05-15 11:30 - 12:30 (Atlantic/Reykjavik) | Hafnartorg, Geirsgata 17, Reykjavík, Regnboginn, Pop-up rými, Iceland
Tækniþróunarsjóður og Enterprise Europe Network bjóða til hádegisviðburðar undir yfirskriftinni „The Innovative Globetrotter“ sem myndi útleggjast á íslensku sem „Skapandi heimshornaflakkarinn“.

Viðburðurinn fer fram á ensku og hefst klukkan 11:30.
Á þessum viðburði munu gestir meðal annars heyra frá aðilum úr nýsköpunargeiranum sem hafa tekið skrefið út fyrir landsteinanna með stuðningi í gegnum Rannís. Fjallað verður um Eurostars, Innowwide, Digital Europe og Enterprise Europe Network.
Viðburðurinn er skipulagður í samstarfi við Nýsköpunarviku Íslands og er haldinn í Pop-up rými (Regnboga) Nýsköpunarvikunnar á Hafnartorgi
Boðið verður upp á léttan hádegisverð og í lokin brjótum við upp dagskrárformið og kitlum hláturtaugarnar með sérstökum gesti.
Viðburðurinn er opinn öllum sem hafa áhuga á nýsköpun í íslensku samfélagi og vilja fræðast um tækifæri á erlendri grundu.
Dagskrá

11:30 Velkomin – Mjöll Waldorff, sérfræðingur hjá Rannís
11:40 Geosilica – Fida Abu Libdeh framkvæmdastýra og stofnandi
11:50 Digital Europe – Sigþrúður Guðnadóttir, sérfræðingur hjá Rannís
12:00 Defent Iceland – Theódór Ragnar Gíslason, framkvæmdastjóri og stofnandi
12:10 Uppistand – Snjólaug Lúðvíksdóttir
12:30 Viðburði lýkur

Þá verður sýningarbás frá Rannís á sýningarsvæði Nýsköpunarvikunnar í Kolaportinu, þar sem tækifæri á sviði nýsköpunar verða í forgrunni.

Evrópusamvinna í 30 ár
2024-05-08 14:00 - 18:00 (Atlantic/Reykjavik) | Kolaportið, Reykjavík, Iceland
Árið 2024 eru 30 ár síðan að samningur Evrópska efnahagssvæðisins (EES) var undirritaður og veitti Íslandi meðal annars aðgang að innri markaði Evrópusambandsins og aukin tækifæri til samstarfs í Evrópu. Í tilefni af þeim tímamótum bjóða Rannís, utanríkisráðuneytið, háskóla-, iðnaðar- og nýsköpunarráðuneytið og sendinefnd ESB á Íslandi til tveggja viðburða miðvikudaginn 8. maí. annars vegar málþingið: EES í 30 ár – ávinningur, tækifæri, áskoranir og hins vegar Uppskeruhátíð Evrópuverkefna: Evrópusamvinna í 30 ár.
Á hátíðinni verður fagnað árangri undanfarinna ára þar sem gestir geta kynnt sér fjölmörg verkefni sem hafa fengið styrki úr áætlunum ESB. Verkefnin koma alls staðar að úr samfélaginu, enda hafa samstarfsáætlanir ESB styrkt íslenska aðila á sviði menntamála, kvikmyndagerðar, æskulýðsmála, rannsókna, nýsköpunar, almannavarna og fleiri sviðum.
